13 Haayehe taya vulu okukwathela mboka ye li miilonga yethimbo lyu udha momukalo gwa faathana naangoka gwa tumbulwa pombanda. Ihe nonando oongawo, otashi vulu okuningwa ngele tatu tala konkalo ndjoka ya li ya holoka methelemumvo lyotango kutya omagongalo oge na ehalo lyokusila oshimpwiyu aamwatate naamwameme aakokele aadhiginini mboka ye shi okuholelwa. Ombiimbeli otayi popi kombinga yegongalo lyomuJerusalm kutya “kamwa li nando ogumwe a hepa.” Shoka itashi ti kutya ayehe megongalo oya li ya hepuluka. Osha yela kutya, yamwe oya li ye na iiniwe iishona, ihe ‘oyi itopolele nooitaali, opo kehe gumwe a pewe shi thike pampumbwe dhe.’ (Iil. 4:34, 35) Konima yethimbo, opwa li pwa holoka onkalo yontumba megongalo ndyoka. Okwa li kwa lopotwa kutya yamwe ‘yomaaselekadhi yawo oya pangwa’ iikulya. Onkee aayapostoli oya li ya gandja oshinima shoka momake gaalumentu ya pyokoka, mboka ya li ya ningi omalongekidho ya shilipaleke kutya oompumbwe dhaasalekedhi mboka odha gwanithwa po. (Iil. 6:1-5) Odhoshili kutya iikulya mbyoka ya li hayi gandjwa oya li owala yopakathimbo noya li ya longekidhilwa Aakriste mboka ya li ye na ompumbwe pOpentekoste mo 33 E.N. noyi pewe wo mboka ya kala ethimbo lyontumba muJerusalem ya tungwe pambepo. Ihe nonando oongawo, aayapostoli oya li yu ulike kutya egongalo otali vulu okukwathela iilyo yegongalo mbyoka ya hepa.